2019. február 1-jén 20.00 órakor a Díszteremben

Alpár Balázs

tart előadást

Mindenre KÉPes HANGhatások –
avagy mit csinál egy filmzeneszerző?

címmel.

Hogyan keletkezik a filmzene? Mik a funkciói, hogyan segíti a történet-mesélést? Mi az a sound design? 
Merre halad ma a filmzene? Mit kommunikálnak komoly- és könnyűzenei stílusok? 
Rövid klipeket eltérő zenesávokkal is elemezve vizsgáljuk a kép és hang együtthatását reklámban, filmben. Beszélgetünk művészeti, üzleti kérdésekről, technológiáról, érdekességekről.

Alpár Balázs a Pannónia Filmstúdió és a Kedd Animációs stúdió állandó zeneszerzője és sound designere. Számos filmzene és reklámzene mellett a Müpa, a Klasszik Rádió, és a Virtuózok című tévésorozat hangarculatának megalkotója, az Ultra című HBO-film zeneszerzője. A bécsi zeneakadémián tanult médiazeneszerzést az Oscar-jelölt Klaus-Peter Sattler tanítványaként. Vezetője és billentyűse a 13 fős, hibrid kamaraszimfonikus Fugato Orchestra együttesnek.

Minden érdeklődőt szeretettel hívunk és várunk!